b'\n_START_ARTICLE_\nHenryn laki\n_START_PARAGRAPH_\nHenryn laki koskee kaasun paineen ja sen liukoisuuden suhdetta. Laki on saanut nimens\xc3\xa4 keksij\xc3\xa4ns\xc3\xa4 englantilaisen kemistin William Henryn mukaan._NEWLINE_ , miss\xc3\xa4 p\xe2\x82\x92 =liuenneen kaasun osapaine, c=konsentraatio ja kH=kaasulle ominainen, l\xc3\xa4mp\xc3\xb6tilasta riippuva vakio eli Henryn vakio_NEWLINE_Henryn laki on voimassa vain suhteellisen laimeissa liuoksissa._NEWLINE_Typpi liukenee elimist\xc3\xb6\xc3\xb6n Henryn lain mukaisesti. Koska ilmanpaine kasvaa mit\xc3\xa4 syvemm\xc3\xa4lle menn\xc3\xa4\xc3\xa4n, my\xc3\xb6s komponenttien osapaine kasvaa ja siisp\xc3\xa4 mit\xc3\xa4 syvemm\xc3\xa4ll\xc3\xa4 ilmaa hengitet\xc3\xa4\xc3\xa4n, sit\xc3\xa4 enemm\xc3\xa4n typpe\xc3\xa4 liukenee vereen ja kudoksiin. Typpiylim\xc3\xa4\xc3\xa4r\xc3\xa4 aiheuttaa myrkytystilan, typpinarkoosin eli syvyyshumalan, ja nousun yhteydess\xc3\xa4 sukeltajantaudin, jossa kudoksissa muodostuu kuplia, jotka aiheuttavat kovan kivun ja joskus jopa kuoleman. T\xc3\xa4m\xc3\xa4n vuoksi sukeltajan on noustava niin hitaasti ett\xc3\xa4 typpi ehtii poistua elimist\xc3\xb6st\xc3\xa4 keuhkojen kautta, mik\xc3\xa4 taas on suhteellisen hidas prosessi. Tilanne on erilainen mm. hapella, joka ei liukene Henryn lain mukaisesti vaan k\xc3\xa4ytt\xc3\xa4\xc3\xa4 fysikaalisen liukenemisen lis\xc3\xa4ksi hyv\xc3\xa4kseen kemiallista sitoutumista punasolujen hemoglobiiniin. T\xc3\xa4m\xc3\xa4n johdosta yhteen litraan verta mahtuu 0.2dm\xc2\xb3 happea. Henryn lain mukainen happim\xc3\xa4\xc3\xa4r\xc3\xa4 olisi vain 0.0025dm\xc2\xb3.'